Diari Oficial de la Generalitat Valenciana


Sumari del DOGV 770, del 24-02-1988 (1988/810633)

ORDRE de 12 de febrer de 1988, de la Conselleria d'Indústria, Comerç i Turisme, per la qual s'instrumenten ajudes a la infrastructura de polígons industrials, trasllat d'instal-lacions d'energia elèctrica i industries, en desplegament de la Llei 9/1987, de 30 de desembre, de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/12/(2)/dof/vci/html**

### Dades del document

Número de DOGV
:   770

Data del DOGV
:   24-02-1988

Secció del DOGV
:   DISPOSICIONS GENERALS

Número del document
:   1988/810633


Data del document
:   12-02-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 12 de febrer de 1988, de la Conselleria d'Indústria, Comerç i Turisme, per la qual s'instrumenten ajudes a la infrastructura de polígons industrials, trasllat d'instal.lacions d'energia elèctrica i indústries, en desplegament de la Llei 9/1987, de 30 de desembre, de la Generalitat Valenciana.  
La situació derivada de les inundacions que han patit, durant el mes de novembre de 1987, diverses comarques de la Comunitat Valenciana, fa necessària l'adopció de mesures dirigides a la reducció i prevenció dels danys produïts en la infrastructura de polígons i establiments industrials, i també a millorar el comportament de les instal·lacions de subministrament d'energia elèctrica.  
A tal efecte i com a conseqüència de l'aprovació per les Corts Valencianes de la Llei 9/87, de Crèdit Extraordinari, aquesta Conselleria d'Indústria, Comerç i Turisme,  
ORDENA:  
Article primer  
La Conselleria d'Indústria, Comerç i Turisme, a través de 1 Direcció General d'Indústria i Energia, podrà atorgar subvencions als afectats per les inundacions esdevingudes durant el mes de novembre de 1987, els quals reunesquen els requisits.  
Article segon  
L'àmbit d'aplicació de les subvencions que estableix aquesta Ordre, l'en fixa l'annex, d'acord amb els apartats següents:  
I) Reparació de danys en infrastructures de polígons industrials.  
S'inclouen, entre altres, els esdevinguts en accessos als poligons, paviments, voreres i serveis públics d'aigua, clavegueram, gas i electricitat.  
II) Trasllat d'instal·lacions de distribució d'energia elèctrica.  
La finalitat d'aquestos incentius serà assegurar i millorar el servei de subministrament d'energia elèctrica, i es podrà aplicar, entre altres, als casos següents:  
a) Millora, reforçament o protecció de les instal·lacions front a inundacions eventuals.  
b) Trasllat d'instal·lacions danyades a causa de les inundacions.  
c) Trasllat d'instal·lacions no danyades perà que en possibles inundacions es puguen veure afectades.  
III) Cobertura de danys en empreses industrials. La cobertura de danys comprèn, entre altres, els casos següents:  
a) Danys en accessos i naus industrials.  
b) Maquinària i instal·lacions.  
c) Resta d'elements que formen part de l'empresa.  
Article tercer  
S'estableixen les modalitats de subvenció següents:  
1) Per als apartats presentats en l'article segon s'establirà una subvenció proporcional a la valoració de danys comprovats, dins de les disponibilitats pressupostàries.  
2) Els titulars de polígons industrials, companyies subministradores d'energia elèctrica i empreses industrials que hagen patit danys en les inundacions de 1987, i, a més, puguen acreditar danys en les de 1982, el percentatge anteriorment exposat podrà ser incrementat sempre d'acord amb les disponibilitats pressupostàries.  
Article quart  
1. Les sol·licituds corresponents als apartats I i III de l'article segon, hauran de ser presentades als Ajuntaments respectius en els termes municipals dels quals es troben ubicats.  
En cas que un mateix titular posseesca diversos polígons o establiments industrials en un o diferents municipis, presentarà una sol·licitud per cada polígon o establiment industrial i en cada un dels Ajuntaments corresponents.  
2. Les sol·licituds corresponents a l'apartat 1 de l'article segon, en les quals hauran de constar les dades d'identificació del titular del polígon i la ubicació d'aquest, s'acompanyaran per la documentació següent:  
- Si fa el cas, carta de damnificat del titular de l'establiment o sol·licitud formalitzada d'haver-la demanada.  
- Acta de reconeixement pericial.  
- Memòria descriptiva de danys, reparacions efectuades o a efectuar, i valoració d'aquestes.  
- Els polígons afectats en les inundacions de 1987, que, a més, hagen estat damnificats per les inundacions de 1982, acreditaran aquesta circumstància mitjançant certificat municipal.  
3. Les sol·licituds corresponents a l'apartat III de l'article segon es presentaran segons model que figura en aquesta Ordre com a Annex I, acompanyades per la documentació següent:  
- Carta de damnificat del titular de l'establiment o sol·licitud formalitzada d'haver-la demanada.  
- Fotocòpia del DNI/NIF  
- Acta de reconeixement pericial.  
- Els establiments industrials afectats en les inundacions de 1987, que, a més, hagen estat damnificats per les inundacions de 1982, acreditaran aquesta circumstància mitjançant certificat municipal.  
Article cinquè  
Els Ajuntaments respectius examinaran, amb l'assessorament Tècnic corresponent previ i a través d'una Comissió Revisora nomenada amb aquesta finalitat, les sol·licituds presentades i els danys declarats corresponents a polígons i empreses industrials, donant-ne trasllat juntament amb els informes emesos als Serveis Territorials d'Indústria i Energia de cada província en el termini de deu dies com a màxim a partir de la presentació de l'esmentada sol·licitud per la persona interessada.  
En els informes esmentats s'haurà de fer constar la conformitat de l'Ajuntament amb els danys declarats o, altrament, la quantificació que l'Ajuntament en faça.  
Article sisè  
Les sol·licituds d'incentius per trasllat, millora, reforçament i prevenció, d'instal·lacions de distribució d'energia elèctrica de l'apartat II de l'article segon, es presentaran als Serveis Territorials d'Indústria i Energia. Hom adjuntarà a aquesta sol·licitud certificat de l'ajuntament indicant les instal·lacions que han estat danyades.  
Les sol·licituds esmentades s'enviaran amb l'informe corresponent a la Direcció General d'Indústria i Energia, en un termini no superior a 10 dies des de la recepció de la sol·licitud.  
Article setè  
A les sol·licituds se'ls adjuntarà declaració de les subvencions rebudes per danys, si n'hi havia, tant del Consorci de Compensació d'assegurances com d'altres administracions. En tot cas la suma total de les ajudes rebudes més les corresponents a aquesta Ordre no podran superar el 100% dels danys.  
Article vuitè  
El termini de presentació de sol·licituds serà d'un mes a partir de la publicació en el Diari Oficial de la Generalitat Valenciana d'aquesta Ordre.  
Les sol·licituds que fan referència a establiments acollits al Consorci de Compensació d'assegurances podran aportar-hi l'acta de reconeixement pericial. En cas de no disposar-ne en el moment de la sol·licitud ho podran fer dins dels quinze dies següents a la data d'expedició de l'acta esmentada.  
Article novè  
La Direcció General d'Indústria i Energia, una vegada estudiades les sol·licituds presentades, resoldrà sobre la concessió de les subvencions que estableix aquesta Ordre.  
DISPOSICIO FINAL  
Aquesta Ordre vigeix el mateix dia de la publicació en el Diari Oficial de la Generalitat Valenciana.  
València, 12 de febrer de 1988.  
El Conseller d'Indústria, Comerç i Turisme,   
ANDRES GARCIA RECHE  
ANNEX I  
En Na/N' amb DNI   
domicili carrer nº   
tel en nom propi/representació de amb DNI/NIF   
EXPOSA:  
Que assabentat de l'Ordre de 12 de febrer de 1988 de la Conselleria d'Indústria, Comerç i Turisme per la qual s'estableixen subvencions als establiments industrials damnificats.  
Que en l'establiment industrial situat en la localitat CP   
carrer nº tel   
dedicat a del qual és titular/representant legal, ha tingut els danys que  
a continuació es detallen:  
DANYS:  
- Existències:  
Producte Contingut (grs. litres, Nombre Total  
 per unitat metres, etc.) d'unitats pessetes  
   
   
   
   
   
 Suma total de pessetes   
- Mobiliari i béns:  
Descripció, nombre i característiques  
   
   
   
   
 Suma total de pessetes   
- Maquinària, instal·lacions i utillatge:  
Descripció, nombre i característiques  
   
   
   
   
 Suma total de pessetes   
- Vehicles d'ús exclusivament empresarial:  
Descripció, nombre i característiques (Model, Marca, Matrícula).  
   
   
   
   
 Suma total de pessetes   
 TOTAL DE PESSETES   
I perquè així conste declare sota la meua responsabilitat que són certes les dades anteriorment exposades, i sol·licite en temps i forma per la present, acollir-me a les subvencions esmentades i que en cas de resolució favorable es faça l'ingrés de la quantia concedida en el compte número  
 de l'entitat   
 a de de 198   
Signatura.  
IL·LM. SR. DIRECTOR GENERAL D'INDÚSTRIA I ENERGIA.  
CONSELLERIA D'INDÚSTRIA, COMERÇ I TURISME.  
A EMPLENAR PER L'AJUNTAMENT  
En/Na/N'   
Secretari de l'Ajuntament de   
CERTIFIQUE:  
Que la Comissió revisora d'aquest Ajuntament, reunida en data   
considerà que la declaració anteriorment exposada:  
Sí que s'ajusta als danys tinguts en l'establiment No s'ajusta als danys tinguts en l'establiment  
que s'esmenta en la present sol·licitud. que s'esmenta en la present sol·licitud i que  
 la valoració real s'estimà en pessetes.  
 Signatura. Signatura.


Còpia Permalink ELI